Milan Jurčina

**Milan Jurčina** (* 7. jún 1983, Liptovský Mikuláš) je bývalý slovenský hokejový obranca. Patril k výrazne defenzívnym typom, vynikal tvrdou hrou.V decembri 2022 ukončil kariéru.

## Klubový hokej
Už ako 17-ročný začal hrať v Severnej Amerike, v juniorskej súťaži QMJHL, za mužstvo Halifax Mooseheads. V roku 2001 si ho v úvodnom drafte NHL klubom Boston Bruins v ôsmom kole ako 241. v poradí. Po opustení juniorskej súťaže hral dve sezóny v AHL za farmárske mužstvo Bostonu Providence Bruins. Až v sezóne 2005/06 odohral 8. októbra 2005 svoj prvý zápas v NHL. Na túto sezónu mal uzavretú zmluvu na 513 tisíc dolárov. V priebehu nasledujúcej bol vymenený do klubu Washington Capitals, kde odohral 30 zápasov, a bol jedným z najvyťaženejších hráčov.V priebehu ročníka 2009/10 prestúpil do Columbus Blue Jackets, od nasledujúceho bol hráčom New York Islanders. Počas lockoutu v NHL (2012/13) pôsobil v českom klube HC Piráti Chomutov, sezónu dokončil vo fínskom Lukko Rauma. 2016 Eisbären Berlin, Nemecko. Od roku 2016 je hráčom Thomas Sabo Eice Tigers, Norimberg, Nemecko. Zmluvu má do roku 2019. Hrá s číslom 68.

### Míľniky
* 8. október 2005 - **1. zápas v NHL**: Boston Bruins - Pittsburgh Penguins 7:6 po predĺžení
* 25. november 2005 - **1. bod v NHL**: za asistenciu v zápase Boston Bruins - Philadelphia Flyers 3:5

### Klubová štatistika

## Reprezentácia
Milan Jurčina debutoval v reprezentácii na ZOH 2006 v Turíne. Nosí reprezentačný dres s číslom 68.

### [[Ľadový hokej na Zimných olympijských hrách 2006|ZOH 2006]]
Slovensko skončilo na zimnej olympiáde v roku 2006 na piatom mieste. Po kvalityných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Jurčina hral vo všetkých 6 zápasoch Slovenska, získal 1 bod za prihrávku.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval aj na svetový šampionát v lotyšskej Rige. Slovensko prehralo vo štvrťfinále s Kanadou. Jurčina zaznamenal dva góly, prihrávku a sedem plusových budov.

### [[Majstrovstvá sveta v ľadovom hokeji 2007|MS 2007]]
Prijal pozvánku reprezentačného trénera Júliusa Šuplera na svetový šampionát v Rusku, s bývalým spoluhráčom z Bostonu Zdenom Chárom boli jedinými zástupcami NHL v obrane tohto slovenského výberu. Mužstvo vypadlo so Švédskom vo štvrťfinále a obsadilo 6. miesto. Jurčina zaznamenal 6 plusových bodov, čo bolo spolu s Mariánom Gáboríkom najviac spomedzi slovenských hráčov.

### [[Ľadový hokej na Zimných olympijských hrách 2010|ZOH 2010]]
Slovensko dosiahlo 4. miesto, čo bol najlepší výsledok v histórii, v semifinále prehralo s domácou Kanadou a v zápase o bronz s Fínskom Jurčina odohral všetkých sedem zápasov, nebodoval.

### [[Majstrovstvá sveta v ľadovom hokeji 2011|MS 2011]]
Glen Hanlon ho nominoval šampionát v Bratislave. Slovensko nepostúpilo do vyraďovacích bojov a obsadilo 10. miesto. Jurčina na podujatí zaznamenal dve prihrávky. 

### [[Majstrovstvá sveta v ľadovom hokeji 2013|MS 2013]]
Vladimír Vůjtek ho nominoval na MS 2013 vo Fínsku a Švédsku, Slovensko prehralo vo štvrťfinále s Fínskom a obsadilo 8. miesto. Jurčina zaznamenal na podujatí dve asistencie.

### Štatistika na významných podujatiach

## Iné projekty

## Externé odkazy
* 
* 
* Milan Jurčina na eliteprospects.com

Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2011
Kategória:Účastníci MS v hokeji 2013
Kategória:Účastníci MS v hokeji 2015
Kategória:Hráči Boston Bruins
Kategória:Hráči Washington Capitals
Kategória:Hráči Columbus Blue Jackets
Kategória:Hráči New York Islanders
Kategória:Hráči Pirátov Chomutov
Kategória:Slovenskí hokejisti draftovaní NHL
Kategória:Hokejisti draftovaní klubom Boston Bruins
Kategória:Osobnosti z Liptovského Mikuláša
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014